18 kitsbanke al in Wes-Kaap opgeblaasDie skade van die vlaag van kitsbank-ontploffings aan die Wes-Kaap beloop al meer as R1-miljoen. Dié syfer is Dinsdag deur die Suid-Afrikaanse bankrisiko-inligtingsetnrum bekend gemaak. Volgens die sentrum kos elke masjien wat opgeblaas word tussen R50 000 en R300 000 om te vervang. Die geld wat tydens so ŉ rooftog gesteel word, is ni­e by dié bedrae ingereken nie. Die City Times berig dat daar sedert Januarie al 18 kitsbanke in die provinsie opgeblaas is. Gebiede soos Nyanga, Goodwood, Ottery en Parow word geteiken. Polisie vermoed dat ŉ bende vir die kitsbank-ontploffings verantwoordelik is.